system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Dumbrăvioara, Mureș.
assistant
Dumbrăvioara, mai demult Șaromberc, Șarombărc, Dumbrăvicioara (în dialectul săsesc Schallenbrich, în , în ) este un sat în comuna Ernei din județul Mureș, Transilvania, România.

Localizare 
Satul este situat pe malul râului Mureș și pe drumul național DN 15 Târgu Mureș - Reghin - Piatra Neamț, la 15 km de municipiului Târgu Mureș. Este prima gară CFR de la Târgu Mureș spre Reghin.

Istoric 
Satul Dumbrăvioara este atestat documentar din anul 1319 sub numele de Sarumberg. În evul mediu era o localitate intens populată, conform unui document din 1453 era târg. Pe Harta Iosefină a Transilvaniei din 1769-1773 (Sectio 128), localitatea a apărut sub numele de „Saromberke”.

Satul din 1759 a devenit proprietatea familiei Teleki. Construcția castelului baroc a fost începută de contele Teleki Sámuel cancelarul Transilvaniei. Partea centrală cu etaj a fost adăugată de contele Teleki Sámuel (Samu), celebrul explorator al continentului african, în 1912, în stil neobaroc. Valorile ansamblului în forma de U au disparut în 1944. Ultimul proprietar a fost contele Teleki Károly.

În sat se află 3 lăcașe de cult:
 una romano-catolică construită în 1905 în stil neoroman
 una reformată construită în 1785 în stil baroc
 un schit ortodox cu hramul "Sf. Arh Mihail și Gavril" ce aparține de Mănăstirea Sf. Ilie de la Toplița.

În cimitirul vechi de pe deal se afla cavoul familiei Teleki, unde sunt înmormântați mai mulți membri de seamă ai familiei.

Satul este cunoscut și pentru colonia de berze, una din cele mai mari din țară.

Populație 
La recensământul din 1992 au fost înregistrați 1.692 de locuitori, dintre care 159 români, 1.459 maghiari și 73 țigani.

Personalități 
 contele Domokos Teleki (n. 5 septembrie 1773), înalt demnitar imperial și explorator
 György Kristóf (1878-1965), istoric literar
 László Szabédi (1907-1959), scriitor
 Elek Köblös (1887-1938), secretar general al Partidului Comunist Român (1924–1928)
Aici au fost înmormântați contele Sámuel Teleki (d. 1822), cancelar al Transilvaniei, și Sámuel Teleki (Samu), explorator al Africii.

Monumente
 Castelul Teleky din Dumbrăvioara
 Biserica reformată din Dumbrăvioara

Imagini

Vezi și
 Lista monumentelor istorice din județul Mureș

Legături externe 

 Pagina web a localității Dumbrăvioara 
 Dicționar de localități din Transilvania 

Dumbrăvioara, Ernei